VILNIAUS MIESTO SAVIVALDYBĖS

ADMINISTRACIJOS DIREKTORIUS

ĮSAKYMAS

DĖL ADMINISTRACIJOS DIREKTORIAUS 2020-12-08 ĮSAKYMO NR. 30-2800/20 „DĖL PASIRENGIMO VAKCINACIJAI COVID-19 LIGOS (KORONAVIRUSO INFEKCIJOS) VAKCINA VILNIAUS MIESTO SAVIVALDYBĖJE“ PRIPAŽINIMO NETEKUSIU GALIOS

2022 m. gegužės 4 d. Nr. 30-1283/22

Vilnius

Vadovaudamasis Lietuvos Respublikos Vyriausybės 2022 m. balandžio 20 d. nutarimu
Nr. 378 „Dėl Lietuvos Respublikos Vyriausybės 2020 m. vasario 26 d. nutarimo Nr. 152 „Dėl valstybės lygio ekstremaliosios situacijos paskelbimo“ pripažinimo netekusiu galios“ ir Lietuvos Respublikos sveikatos apsaugos ministro 2020 m. gruodžio 23 d. įsakymu Nr. V-2997 „Dėl gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ (Lietuvos Respublikos sveikatos apsaugos ministro 2022 m. balandžio 29 d. įsakymo Nr. V-864 redakcija),

p r i p a ž į s t u netekusiu galios Vilniaus miesto savivaldybės administracijos direktoriaus 2020 m. gruodžio 8 d. įsakymą Nr. 30-2800/20 „Dėl pasirengimo vakcinacijai COVID-19 ligos (koronaviruso infekcijos) vakcina Vilniaus miesto savivaldybėje“ su visais pakeitimais ir papildymais.

Administracijos direktoriaus pavaduotojas,

pavaduojantis Administracijos direktorių	Adomas Bužinskas